**Formarea profesionala**

**Formarea profesionala este o masura activa definitorie pentru desavarsirea profilului profesional al oricarei persoane aflate in cautare de loc de munca, stiut fiind faptul ca prin asigurarea cresterii si diversificarii competentelor profesionale ale somerilor se ating, concomitent, doua obiective specifice: satisfacerea cererilor imediate pe piata muncii si cresterea sanselor de ocupare in munca a somerilor.**

**Beneficiari ai  programelor de formare profesionala organizate gratuit  de C.R.F.P.A. Mures poate fi orice persoana aflata in cautarea unui loc de munca care nu realizeaza venituri sau care realizeaza venituri din activitati autorizate potrivit legii, mai mici decat valoarea indicatorului social de referinta in vigoare  si se afla in una din situatiile:**

*-  persoane care dupa absolvirea unei institutii de invatamant sau dupa  satisfacerea stagiului militar nu au putut ocupa un loc de munca ;*

*-  persoane care au obtinut statutul de refugiat sau alta forma de protectie internationala ;*

*-  cetateni straini sau apatrizi care au fost incadrati in munca sau au realizat venituri in Romania ;*

*-  persoane care nu au putut ocupa loc de munca dupa repatriere sau dupa eliberarea din detentie ;*

*-  persoane care desfasoara activitati in mediu rural si nu realizeaza venituri lunare sau realizeaza venituri lunare mai mici decat valoarea indicatorului social de referinta in vigoare  ;*

*- persoanele care au reluat activitatea ca urmare a incetarii concediului pentru cresterea copilului pana la implinirea varstei de 2 ani, respectiv 3 ani in cazul copilului cu handicap ;*

*-  persoane care au reluat activitatea dupa satisfacerea stagiului militar,*

*-  persoane care au reluat activitatea ca urmare a recuperarii capacitatii de munca dupa pensionarea pentru invaliditate ;*

*- persoanele aflate in detentie care mai au de executat cel mult 9 luni pana la ultima zi de executare a pedepsei.*

**Drepturile somerilor care beneficiaza gratuit de servicii de formare profesionala :**

*- beneficiaza de pregatire teoretica si practica pe toata durata cursului si sa sustina, gratuit, de cel mult doua ori examenul de absolvire la finalizarea cursului;*

*- beneficiaza de rechizite si materiale de instruire si sa primeasca in folosinta manuale ;*

*- beneficiaza daca este cazul de echipament de protectie pe timpul instruirii practice ;*

*- beneficiaza pentru traseul de la domiciliu la unitatea de pregatire, de abonament gratuit pe mijloacele de transport in comun sau, dupa caz de decontarea cheltuielilor de transport, pentru cel mult patru deplasari in cursul unei luni, daca nu se pot deplasa zilnic la unitatea de pregatire, in conditiile prevazute de reglementarile in vigoare pentru salariatii institutiilor publice si regiilor autonome cu specific deosebit pe perioada delegarii si detasarii in alta localitate, precum si cazul deplasarii in cadrul localitatii in interesul serviciului ;*

*- beneficiaza de consultatii medicale, analize medicale si teste necesare frecventarii cursului*

**Obligatiile somerilor care beneficiaza gratuit de servicii de formare profesionala:**

*- sa participe la toate activitatile cuprinse in programul de formare profesionala si indeplineste toate cerintele prevazute de acesta ;*

*-  sa restituie cheltuielile efectuate de agentie pentru serviciile de formare profesionala, daca nu se prezinta la primul examen de absolvire sau la reexaminare, cu exceptia cazului in care neprezentarea se datoreaza unor motive neimputabile persoanei ;*

*-  sa restituie cheltuielile efectuate pentru serviciile de formare profesionala daca dupa absolvire refuza nejustificat incadrarea in munca oferita de agentie, dupa caz.*

**Acte necesare pentru a participa la cursuri gratuite organizate de C.R.F.P.A. Mures:**

1.recomandare din partea compartimentului de informare si consiliere profesionala ;

2. cerere de inscriere (tip);

3.  actul de identitate,  original si copie;

4.  certificat de nastere, original si copie;

5.  certificat de casatorie, original si copie, pentru femei sau barbati care si-au schimbat numele;

6.  actul de studii, original si copie ;

7.  actul medical din care sa rezulte starea sanatatii si faptul ca aceasta este apta de munca din punct de vedere medical;

9. certificatul de nastere al copilului, in original si copie, pentru persoanele care au reluat activitatea ca urmare a incetarii concediului pentru cresterea copilului pana la implinire varstei  de 2 ani, respectiv 3 ani in cazul copilului cu handicap;

10. livretul militar sau adeverinta de lasare la vatra, in original si copie, pentru persoanele care au reluat activitatea dupa satisfacerea stagiului militar ;

11. actul in baza caruia au fost incadrate in munca si decizia de revizuire medicala, din care sa reiasa redobandirea capacitatii de munca pentru persoanele care au reluat activitatea ca urmare a recuperarii capacitatii de munca dupa pensionarea pentru invaliditate

Persoanele inregistrate la AJOFM Mehedinti, care desfasoara activitati in mediul rural si nu realizeaza venituri lunare sau realizeaza venituri mai mici decat valoarea indicatorului social de referinta in vigoare vor depune pe langa actele prevazute la pct. 1 si urmatoarele acte :

*-* actul eliberat de organele fiscale teritoriale subordonate Ministerului Finantelor Publice ;

- dovada ca desfasoara activitatea pe raza comunei sau a satului, eliberata de autoritatile administratiei publice locale , dupa caz ;

- dovada incadrarii in munca printr-un act eliberat de angajator, din care sa rezulte venitul lunar realizat, locul de munca si domeniul in care persoana isi desfasoara activitatea, dupa caz .